
Ушбу суғурта маҳсулоти давлат маблағлари ҳамда Ҳукумат кафолати остида жалб қилинган кредитлар ҳисобидан қурилаётган объектларда қурилиш ва монтаж ишларини амалга ошириш жараёнида юзага келиши мумкин бўлган таваккалчиликлар натижасида етказилган зарарларни қоплаш мақсадида ишлаб чиқилган.

«ДАВЛАТ МАБЛАҒЛАРИ ВА ҲУКУМАТ КАФОЛАТИ ОСТИДАГИ КРЕДИТЛАР ҲИСОБИДАН ҚУРИЛАЁТГАН ОБЪЕКТЛАРНИНГ ҚУРИЛИШ-МОНТАЖ ТАВАККАЛЧИЛИКЛАРИНИ МАЖБУРИЙ СУҒУРТА ҚИЛИШ» ДАСТУРИ


	Суғурта тури
	Мажбурий*

	Суғурталовчи
	«Imkon-Sug'urta» АЖ

	Суғурта қилдирувчи
	Давлат буюртмачиси, буюртмачи ташкилот ёки қурилиш ишларини амалга оширувчи ташкилот

	Наф олувчи
	Буюртмачи (Давлат ташкилоти / Инвестор) 
ва (ёки) Пудратчи (қурилиш ташкилоти)

	Суғурта муддати
	Қурилиш пудрати шартномасида 
белгиланган муддатга мувофиқ.

	Суғурта тарифи
	[bookmark: _GoBack]Суғурта суммасининг 0,4%  

	Суғурта суммаси
	Тарафлар келишувига кўра, лекин қурилаётган объект тўлиқ қийматининг 80 фоизидан ортиқ бўлмаган миқдорда (ёки жорий йилда барпо этилаётган қисмининг
 80% қийматида) белгиланади.

	Суғурта хавфлари**

	· ёнғин, чақмоқ, портлаш, учувчи аппаратларнинг қулаши, ўз-ўзидан ёниш;
· ўғрилик ва учинчи шахсларнинг қасддан содир этган ҳаракатлари;
· сув тошқини ва сув босиши, қувурларнинг ёрилиши;
· бўрон, довул;
· зилзила, сел, кўчки, тупроқнинг чўкиши, ўпирилиш, қулаш;
· қисқа туташув, ортиқча кучланиш, электр ёйлари;
· машина ва механизмлар, қурилиш материаллари ва конструкцияларнинг қулаб тушиши;
· нуқсонли материаллар ва конструкцияларни онгсиз равишда қўллашдан кўрилган зарар;
· қурилиш-монтаж ишларини амалга оширишда учинчи шасхлар олдида фуқаролик жавобгарлиги пайдо бўлиши.

	Суғурта қопламаси
қўлланилмайдиган ҳолатлар **
	· Лойиҳалаш, материаллар ёки иш бажаришдаги атайлаб йўл қўйилган хатолар (дефектлар) туфайли етказилган зарар;
· Объектнинг оддий эскириши, занглаши, табиий равишда сифатини йўқотиши;
· Уруш, ҳарбий ҳаракатлар, сиёсий тартибсизликлар, давлат органлари томонидан мулкни мусодара қилиниши;
· Шартномада белгиланган франшиза (суғурталанувчининг ўз зиммасида қоладиган зарар миқдори) ҳажмидан кам бўлган зарарлар;
• Қурилиш майдончасидан ташқарида содир бўлган ҳодисалар (агар улар транспорт бахтсиз ҳодисаси бўлса ва алоҳида қопланмаса).



Изоҳ:
* Ҳукумат кафолати остида жалб қилинган кредитлар ҳисобидан қурилаётган объектларда қурилиш ва монтаж ишларини амалга ошириш жараёнида юзага келиши мумкин бўлган таваккалчиликлар натижасида етказилган зарарларни қоплаш мақсадида суғурта қилиш шартномасини тузиш мажбурий ҳисобланади.
** Суғурта ҳодисалари ва истиснолар Ўзбекистон Республикаси Вазирлар Маҳкамасининг 1999 йил 20 декабрдаги “Давлат маблағлари ва ҳукумат кафолати остидаги кредитлар ҳисобидан қурилаётган объектларнинг қурилиш-монтаж таваккалчиликларини мажбурий суғурта қилиш тўғрисида”ги 532-сонли Қарори ва ушбу қарор билан тасдиқланган Низом асосида тартибга солинади.

